Covid19 World Update ಸೋಂಕು ಏರಿಕೆ: ಕೊನೆ ಹಂತದಲ್ಲಿ 10 ಲಸಿಕೆಗಳು ವಾಷಿಂಗ್ಟನ್: ಜಾಗತಿಕವಾಗಿ ಕೋವಿಡ್ ಸೋಂಕು ನಿಯಂತ್ರಣಕ್ಕೆ ಬಾರದಿರುವ ಬೆನ್ನಲ್ಲೆ 10 ಕೋವಿಡ್ ಲಸಿಕೆಗಳು ಪ್ರಯೋಗದ ಅಂತಿಮ ಹಂತದಲ್ಲಿವೆ. ಭಾರತ ಸೇರಿದಂತೆ ಅಮೆರಿಕ, ಚೀನಾ, ರಷ್ಯಾ ಲಸಿಕೆಗಳು ಅಂತಿಮ ಹಂತದಲ್ಲಿ ಪ್ರಗತಿಯಲ್ಲಿದ್ದು 2021ರ ಮಾರ್ಚ್ ಅಂತ್ಯಕ್ಕೆ ಲಭ್ಯವಾಗಲಿವೆ ಎಂದು ನ್ಯೂಯಾರ್ಕ್ ಟೈಮ್ಸ್ ವರದಿ ಮಾಡಿದೆ. ಜಗತ್ತಿನಾದ್ಯಂತ 4.80 ಕೋಟಿಗೂ ಅಧಿಕ ಜನರು ಕೋವಿಡ್19 ಸೋಂಕಿಗೆ ಒಳಗಾಗಿದ್ದರೆ, 12 ಲಕ್ಷಕ್ಕೂ ಹೆಚ್ಚು ಜನರು ಮೃತಪಟ್ಟಿದ್ದಾರೆ ಎಂದು ಕೊರೊನಾ ವೈರಸ್ ವರ್ಡೊ ಮೀಟರ್ ಬುಧವಾರ ತಿಳಿಸಿದೆ. ಸೋಂಕು ಪ್ರಕರಣಗಳ ಪಟ್ಟಿಯಲ್ಲಿ ಅಗ್ರ ಸ್ಥಾನದಲ್ಲಿರುವ ಅಮೆರಿಕದಲ್ಲಿ 96,96,175 ಜನರಿಗೆ ಕೋವಿಡ್19 ದೃಢಪಟ್ಟಿದೆ. ಸದ್ಯ 2,38,677 ಮಂದಿ ಪ್ರಾಣ ಕಳೆದುಕೊಂಡಿದ್ದಾರೆ. 62,37,325 ಜನರು ಈ ವರೆಗೆ ಚೇತರಿಸಿಕೊಂಡಿದ್ದಾರೆ. ಭಾರತದಲ್ಲಿ 83,35,273, ಬ್ರೆಜಿಲ್ನಲ್ಲಿ 55,67,126, ರಷ್ಯಾದಲ್ಲಿ 16,93,454 ಕೊರೊನಾ ಸೋಂಕು ಪ್ರಕರಣಗಳು ದಾಖಲಾಗಿವೆ. ಪ್ರಕರಣಗಳ ಪಟ್ಟಿಯಲ್ಲಿ ಅಮೆರಿಕ ಮೊದಲ ಸ್ಥಾನದಲ್ಲಿ, ಭಾರತ ಎರಡನೇ ಸ್ಥಾನದಲ್ಲಿ ಮುಂದುವೆರೆದಿವೆ.